समस्तीपुरः लोकसभा अध्यक्ष मीरा कुमार आईे राष्ट्रीय साहित्य संगोष्ठीक उदधाटन समस्तीपुर में करैत कहली की मिथिलाक लोग मैथिली भाषाक उपयोग करै में आखिर किएक हिचकिचाई छथि? ओ कहलैनि जे संसद भवन में हम इंतजार करैत रहैत छी जे कोनो सांसद मैथिली भाषा में बजता. संविधानक 22 भाषा में मिथिलाक मैथिली बहुत लोकप्रीय भाषा अछि। श्रीमति कुमार कहलैनि की हम बिहार सँ छी अहि राज्य सँ आ खास कय मिथला सँ हमरा बेसी जुडाव अछि। अहि धरती पर एकसँ बढ़ी कय एक महान विभूति विद्यापति , वाचस्पति, मंडन मिश्र, कालिदास समेत अनेको विद्वान जन्म लेलैथि। मिथिलाक घरती बहुत उपजाउ अछि। आ इ धरती उर्जावान धरती सेहो अछि। मिथिला में सत्याग्रह आदोंलनसँ लय क देशक आजादी में मिथिलाक लोगक अहम भुमिका अछि। मुदा अहिक बाबजूद आई मैथिली भाषाक लेल कोनो कारगर कदम अहि क्षेत्रक जनप्रतिनिधिक द्वारा नही उठायल जा रहल अछि जे चिंता केर विषय अछि। मातृभाषा बेसी अहि क्षेत्र में हिंदी के प्रयोग भ रहल अछि। सभा केर अध्यक्षता प्राचार्य डाक्टर मीणा प्रसाद केलैनी जहैनी की मंचक संचालन शशि केलैनी।
 मधुबनी 04 जुलाई (वार्ता) बिहारक मधुबनी पेटिंग केर देश विदेश मे लोकप्रिय बनावई वाली पद्मश्री महासुंदरी देवीक हुनक पैतृक गांव मे आई निधन भ गेलैनी . ओ 92 वर्षक छली. महासुंदरी देवीक पारिवारक सूत्र केर अनुसार ओ पिछला किछ महिना सँ बीमार चल रहल छलथि आ आई भोर साढ़े नौ बजे हुनक निधन भ गेलैनी. हुनक अंतिम संस्कार कालि कायल जायत. महासुंदरी देवी अपन अंतिम दिन मे मधुबनी जिला केर राजनगर थाना क्षेत्र स्थित अपन पैतृक गांव रांटी में रही रहल छलथि। हुनका पद्मश्रीक अलावा शिल्प गुरु, तुलसी सम्मान आ राष्ट्रीय. . राजकीय पुरस्कार समेत अनेको सम्मान भेटल छल। हुनका द्वारा निर्मित मिथिला पेटिंगक मांग देशक अलावा विदेश मे सेहो खूब छल। मिथिला पेटिंगक सिलसिला मे सुंदरी देवी अनेको देशक दौरा सेहो कय चुकल छलथि।
 Posted by Sonu Mishra at 2:41 AM No comments:
मिथिला पेण्टिंग नाम भने आधुनिक अछि, मुदा ई परम्परा अदौसँ चलि आबि रहल अछि। सभसँ पहिने कहिया आरम्भ भेल से कहब कठिने नञि असम्भव सन अछि। जहियासँ मिथिला अछि तहिएसँ मैथिलानी एहि चित्रकलाकेँ परम्पराक रूपमे अपनासँ अगिला पीढ़ीकेँ हस्तान्तरित करैत रहली आ नव पीढ़ी एकरा अपनबैत रहल। मानल जाइत अछि जे विदेहराज जनके केर समयसँ अछि। कहल जाइत अछि जे मिथिला पुत्री भगवती सीता आ भगवान श्रीरामक विवाहक अवसरपर विदेहराज जनक नगरकेँ सजेबाक आदेश देने छला। ओहि समय जे लोक अपन घर-दुआरिकेँ सजेलक आ एहि क्रममे चत्रिकारी केलक सैह मिथिला पेण्टिंग थिक। माटिक घर-आङनमे स्थान पाबऽ वला ई मिथिला चित्र आधुनिक कालमे कागत, कपड़ापर स्थान पेलक, मुदा ओ तहिएसँ मिथिलाक हृदय-मन्दिरमे प्रतिष्ठित रहल अछि जहियासँ आरम्भ भेल।
 आइ ई कला भूमि आ भित्तिसँ आगू बढ़ि कऽ कागज, कैनवस, कपड़ा, मटिक बासन आ सजावटि अन्य वस्तुकेँ सेहो अपन उपस्थितिसँ सुन्दर बनाबऽ लागल अछि। एहि चित्रकालाक अपन विशिष्टता रहल अछि। परम्परागत रूपसँ मिथिला चित्र विवाहक अवसरपर कोबरमे, उपनयनक अवसरपर मड़बा आ विशेष अवसरपर मुख्यद्वार आ गोसाउनिक घरमे बनाओल जाइत रहल। बादमे जेना-जेना एकरा अपन सुवास पसारबाक अवसर भेटल ई अन्य अवसरपर सेहो अपन उपस्थितिसँ सभकेँ आकर्षित कऽ रहल अछि। पहिने एकर विषय समेटल छल। देवी-देवता एकर आ प्रकृति एकर मुख्य विषय होइ छला। आइयो एहने सन अछि, मुदा आधुनिक कालमे एकर विषय-वस्तु बदलबाक प्रासस सेहो आरम्भ भऽ गेल अछि।
 आइ ई कला भूमि आ भित्तिसँ आगू बढ़ि कऽ कागज, कैनवस, कपड़ा, मटिक बासन आ सजावटि अन्य वस्तुकेँ सेहो अपन उपस्थितिसँ सुन्दर बनाबऽ लागल अछि। एहि चित्रकालाक अपन विशिष्टता रहल अछि। परम्परागत रूपसँ मिथिला चित्र विवाहक अवसरपर कोबरमे, उपनयनक अवसरपर मड़बा आ विशेष अवसरपर मुख्यद्वार आ गोसाउनिक घरमे बनाओल जाइत रहल। बादमे जेना-जेना एकरा अपन सुवास पसारबाक अवसर भेटल ई अन्य अवसरपर सेहो अपन उपस्थितिसँ सभकेँ आकर्षित कऽ रहल अछि। पहिने एकर विषय समेटल छल। देवी-देवता एकर आ प्रकृति एकर मुख्य विषय होइ छला। आइयो एहने सन अछि, मुदा आधुनिक कालमे एकर विषय-वस्तु बदलबाक प्रासस सेहो आरम्भ भऽ गेल अछि।
 बात 1934 केर अछि जखन बिहारमे भीषण भूकम्प आएल छल। मिथिला अंचलक खण्डहरमे छिरियाएल चित्र खण्ड दिस तत्कालीन भारतीय प्रशासनिक सेवाक डब्लू. जी. आर्चरक ध्यान आकर्षित भेल। एहिसँ संबंधित एकटा लेख 1949मे अंतरराष्ट्रिय कला पत्रिकामे प्रकाशित भेल। प्रबुद्ध कलाकार जगत एहि दिस आकृष्ट भेला, मुदा राष्ट्रिय आ अन्तरराष्ट्रिय स्तरपर मिथिला चित्रकलाक प्रतिष्ठा तखन भेल जखन 1966-68मे अकाल पीड़ित नगरवासीक आजीविकाक रूपमे एहि कलाकेँ सरकारी आ गैरसरकारी संस्थानक संरक्षण आ मार्गदर्शन भेटल। लगभग 1970 मे अमेरिकी मानवशस्त्री रेमण्ड आ जर्मनीक इरेका मोसर एहि चित्रकला सौन्दर्यकेँ परखलनि। कलाक विस्तार भेल आ आइ ई जापानमे चमकि रहल अछि। एकर परिष्कृत, परिमार्जित आ वैविध्यपूर्ण रूप सोझाँ आयल। एतबे निञ उपेक्षित वर्गक कला बेसी प्रचलित भेल। विषयान्तर सेहो भेल आ दैवीय आकारक स्थान दैनादिन जीवन लऽ लेलक। विकास पुरुषक नामे ख्यात ललित नारायण मिश्रक अवदान सेहो एहि चित्रकलाकेँ राष्ट्रिय स्तरपर ख्यात करबामे रहलनि।
 कलाकार जमुना देवीक एकटा चित्रमे एकटा दलितकेँ मरल गायकेँ कात लगबैत देखाओल गेल छल, ओ बहुत सम्मानित भेल छल। एहि जाति विशेषक कलाकेँ राष्ट्रिय मान्यता तखन भेटल जखन 1970 मे जितवारपुरक जगदम्बा देवीकेँ हुनक चित्रकलाक लेल राष्ट्रपति द्वारा 1970 मे सम्मानित कयल गेलनि।
 मिथिलाक ओ वर्ग जे सामान्य समाजसँ कात छल सेहो आइ एहिसँ जुड़ल आ सम्मानित जीवन बिता रहल अछि। मिथिला पेण्टिंग लेल बुआ देवी, सीता देवी, शान्ति देवी आ महासुन्दरी इत्यादिकेँ राष्ट्रिय आ अन्तरराष्ट्रिय प्रतिष्ठा प्राप्त भेलनि। जितवारपुरक लोककलाक लेल महासुन्दरी देवीकेँ पद्मश्रीसँ सम्मानित कयल गेलनि। आइ बहुत रास कलाकार छथि जे देश-विदेशमे अपन कलाक प्रदर्शन कऽ रहल छथि आ एहिसँ हुनका आर्थिक लाभ सेहो भऽ रहलनि अछि।
 मिथिला पेण्टिंग की मधुबनी पेण्टिंगमिथिला पेण्टिंगकेँ बहुत रास लोक मधुबनी पेण्टिंग केर नामसँ सेहो अभिहीत करै छथि। ई सत्य जे एकर प्रचार-प्रसार तखने भेल जखन ई सर्वप्रथम मधुबनीमे देखल जेबाक बाद राष्ट्रिय स्तरपर प्रतिष्ठित कयल गेल। आइयो सर्वाधिक अवदान मधुबनीक अछि। तकर कारण ईहो अछि जे सरकारी स्तरपर अथवा गैर सरकारी स्तरोपर जखन कखनो मिथिला पेण्टिंग केर प्रसंग कोनो योजना बनैत अछि अथवा एकरा आगाँ बढ़ेबाक बात उठैत अछि, किंवा आने कोनो तथ्य सोझाँ अबैत अछि सभ मधुबनीपर केन्द्रित होइत रहल अछि, मुदा एहि सत्यपर ध्यान देल जेबाक आवश्यकता अछि जे ई चित्रकला सगरो मिथिलामे पल्लवित-पुष्पित होइत रहल अछि। चाहे ओ मिथिलाक दरभंगा हो, समस्तीपुर, बेगूसराय, सहरसा, सुपौल, मधेपुरा, पूर्णिया, भागलपुर, बेतिया आदि कोनो क्षेत्र हो सभ तरि कोनो ने कोनो रूपमे ई आइयो विद्यमान अछि। नञि किछु तँ विवाहक अवसरपर कोबर लिखबामे तँ अवश्ये। तेँ एकरा मिथिला पेण्टिंग कहब बेसी श्रेयष्कर अछि। ई नाम एकरा क्षेत्रक विस्तार दैत अछि आ मिथिलाक सांस्कृतिक विरासति हेबाकेँ सेहो पुष्ट करैत अछि। मिथिलाकेँ छोट करबाक षड्यंत्र सभ दिनसँ होइत रहल अछि आ ताहि दिशामे कोनो एक जिला मात्रसँ एहि ऐतिहासिक आ सांस्कृतिक कलाकेँ खुटेसि देब सहयोगे कहल जायत।
 पर्यावरणक हितैषीमिथिला पेण्टिंग पर्यावरणक बड़ पैघ हितैषी रहल अछि। एहिमे देवी-देवताक अतिरिक्त बाँस, काछु, माछ, सर्प आदि केर चित्रण होइत अछि जे पर्यावरणक अभिन्न अंग रहल अछि। एहि सभक अपन फराक-फराक महत्वो अछि, जेना बाँसकेँ वंश-वृद्धिक प्रतीक मानल जाइत अछि। एहिमे प्रकृतिएसँ रंगक व्यवस्था कयल जाइत रहल अछि। पहिने घास, पात, गोबर आदिसँ रंग तैयार कयल जाइ छल। एमहर आबि कऽ आधुनिक रंगक प्रयोग सेहो आरम्भ भऽ गेल अछि। आधुनिकता एकरा विस्तार देलक अछि अवश्य, मुदा ई अपन मूल प्रकृतिसँ फराक सेहो भेल जा रहल अछि जाहिपर नियंत्रण नञि भेलल तँ धीरे-धीरे ई अपन मूलसँ पूरापूरी फराक भऽ जायत।
 बिचबैयाक चाङुरमे कला आ कलाकारमिथिला चित्रकला अर्थात मिथिला पेण्टिंग केर विकास भऽ रहल अछि, बहुत रास कलाकार एहिसँ सभ दृष्टिञे लाभान्वित भऽ रहल छथि, मुदा बहुत रास कलाकार एखनो अपन कलाक उचित मूल्य नञि पाबि रहल छथि। कला आ कलाकार बिचबैयाक चाङुरमे छथि। बहुत रास कलाकार केर कहब छनि जे बिचबैया हुनकासँ उधारी पेण्टिंग लऽ जाइत अछि आ पेमेण्टमे बरखो लगा दैत अछि। बजारक अभावक कारण कालाकार चाहियो कऽ बिचबैयासँ मुक्त नञि भऽ पबै छथि। सराकर दिससँ जे आर्थिक सहयोगक प्रावधान होइत अछि ओहूपर बिचबैयेक नियंत्रण रहै छनि। ओ जकरा चाहै छथि तकरा प्रशिक्षण किंवा प्रदर्शनीमे लऽ जाइ छथि। कहल जाइत अछि जे कलाकारसँ जे चित्र सय-दू सयमे कीनल जाइत अछि ओकरा बाहरमे हजारोमे बेचल जातइ अछि। परिणाम अछि जे कलाकारक समक्ष रोटी-नोनक समस्या रहिए जाइ छनि। किछु अपवादकेँ छोड़ि अधिकांश संस्था अपन कालाकारक शोषण करैत अछि। ओतहि मिथिला पेण्टिंग केर प्रशिक्षणकेँ आजीविकाक साधन बना बहुत गोटे अपन दू कौर केर जोगाड़ सेहो कऽ लै छथि। ओतहि साड़ी, चद्दरि, गेरुआक खोल, रुमाल, पाग, गमछा, सोफा आदिपर मिथिला पेण्टिंगकेँ पहँुचा कऽ सेहो बहुत गोटेक चूल्हि पजरि रहलनि अछि, मुदा आवश्यकता अछि कलाकारक लगपासमे एहन बजारक जे हुनका शोषणसँ बचाबय आ आर्थिक सम्पन्नताक माध्यम बनय।
 Posted by Sonu Mishra at 5:34 AM No comments:
Posted by Sonu Mishra at 1:19 AM No comments:
भाजपा क आकर्षक दलित चेहरा डॉ संजय पासवान काफी समयक बाद एक बेर फेर स संगठन में अहम जवाबदेहिक संग देखाई देता। भाजपा अध्यक्ष राजनाथ सिंह के नवटीम में डॉ पासवान के एकटा महत्वपूर्ण आ नव जवाबदेही भेटलैनी हें। दरभंगाक रहनिहार डॉ पासवान के भाजपा अनुसूचित मोर्चाक राष्ट्रिय अध्यक्ष मनोनित कायल गेला हे।
 अहि सँ पूर्व संजय पासवान अटल बिहारी वाजपेयी के कार्यकाल में केन्द्रीय मंत्री सेहो रही चुकल छैथ। नवादा के पूर्व सांसद डॉ पासवान शिक्षाविद सेहो छैथ।
 चुनावी वर्ष में अनुसूचित जाती प्रकोष्ठक अध्यक्ष के रूप में हिनकर सफ़र आसन नहीं नज़र आबि रहल अछि। भाजपाक परंपरागत वोट बैंक सँ अलग बुझई जाई वाला वर्ग के भाजपा दिश आकर्षित करवाक लेल डॉ पासवान के बहुत रास मुशिकल झेलय पड़तेन। खास कय बिहार ,यूपी सनक हिन्दीभाषी क्षेत्र में जतय अनुसूचित जातिक वोट बैंक पर क्षेत्रिय दलक पकड़ काफी मजबूत अछि ओतय स दलित वोट बैंक के भाजपा दिश खिचनाइ अपना आप में एकटा चुनौती पूर्ण कार्य अछि। हालंकि शेक्षणिक , बौद्धिक जगत में दलित चेहराक तौर पर डॉ पासवान के स्वीकार्यता निर्विवादित अछि मुदा व्यक्ति आभा मंडल स आकर्षित भ क अनुसूचित जातिक लोग भाजपा दिश कतेक आओत से कहब कठिन अछि। ओना टीमक घोषणाक तुरंत बाद अपन पहिल प्रतिक्रिया दैत डॉ पासवान कहला की पार्टी आ टीम के हम अपना दिश स निराश नहीं करब जे जवाबदेही हमरा भेटला ओकर पूर्ण रूपेण निर्वहन आ संगे संग पार्टीक अपेक्षा के मद में परिणत करैक हमर पूरा प्रयास रहत। उम्मीद अछि अनुसूचित जातिक लोग आवै वाला समय में ई साबित कय देता की हुनकर आकर्षण व्यक्तिक प्रति नहीं विचार आ देशक प्रति अछि। भाजपा कतौ सँ कोनो समाजक कोनो वर्ग आ समुदाय लेल अछूत नहीं अछि। चुनावी संग्राम में ई बात सावित भ जायत की अनुसूचित जातिक लोग भाजपाक प्रति समर्पण आ आकर्षण राखैत छैथ।
 डॉ संजय पासवान के आलावा आओर मैथिल चेहरा के भाजपाक नव कार्यकारणी टीम में शामिल कायल गेला जाही में सांसद आ पार्टीक पूर्व बिहार प्रदेश अध्यक्ष डॉ सीपी ठाकुर आ मध्य प्रदेश भाजपा के पूर्व अध्यक्ष आ राज्यसभा सांसद श्री प्रभात झा के उपाध्यक्ष बनाओल गेलैनी हे ओतही अहि बेर के राष्ट्रिय कार्यकारणी में बिहारक दबदबा सेहो रहल राजीव प्रताप रूढी आ धर्मेन्द्र प्रधान के महासचिव बनाओल गेला त बागी छवि रखै वाला श्री रामेश्वर चौरसिया आ रेणु साहा के राष्ट्रिय सचिव के जिम्मेदारी देल गेला।
 अहि सँ एकबात त स्पष्ट अछि जे नरेन्द्र मोदी खेमा में सेहो बिहारक दबदबा कायम अछि।
 Posted by Sonu Mishra at 3:02 AM 2 comments:
बुक्स ओ संसद आयोजन पर केन्द्रित स्मारिका क विमोचन आई नव दिल्ली स्थित प्रेस क्लब ऑफ़ इंडियाक सभागार में भेल।
 अहि स्मारिका में सांसद द्वारा लिखल गेल किताबक संक्षिप्त विवरण आ हुनक संक्षिप्त परिचय , 40 राजनितिक पार्टीक (जे वर्तमान समय में लोकसभा आ राज्यसभा में प्रतिनिधित्व कय रहल अछि) हुनक पूरा विवरण आ भारत में कार्यरत लगभग मिडिया हाउस के पूरा विवरण, सांसदक बारे में दिलचस्प तथ्य आ संसद में भेल किछ मत्वपूर्ण घटना के समेत संसद , मीडिया आ सिविल सोसायटीक दायित्व आ हुनक भूमिका पर विशेषज्ञ द्वारा लिखल गेल आलेख के समेटल गेला।
 का आ हुनक जबावदेही पर विस्तार स चर्चा केलैनी। कार्यक्रमक अध्यक्षता दृष्टि क्रिएटिव प्रोडक्शन प्रा. लिमिटेडक एमडी श्री कुंदन झा केलैनी ओतय धन्यवाद ज्ञापन डॉ सौरभ दास केलैनी।
 था के इंडिया बुक ऑफ़ रिकॉर्ड सेहो भेटल अछि।
 अहि कार्यक्रमक के सफल बनवाई में संस्थानक डायरेक्टर श्री कुंदन झा , डॉ सौरभ दास, नीरज पाठक , अमिताभ भूषण, रामचंद्र झा आ सोनू मिश्रक महत्वपूर्ण भूमिका छैनी।
 Posted by Sonu Mishra at 8:14 AM No comments:
Subscribe to: Posts (Atom)